O **Airbus Helicopters H175** é un helicóptero medio utilitario de 7 toneladas producido por Airbus Helicopters (antigo Eurocopter Group). Na China o H175 é fabricado por Aviation Industry Corporation of China (AVIC) como o **Avicopter AC352**. Orixinalmente foi lanzado como o Eurocopter EC175 e o Harbin Z-15 e adoita a falarse del como un helicóptero "super-medio".

Foi lanzado formalmente na Heli-Expo de Houston o 24 de febreiro de 2008 e Airbus Helicopters prevé vender entre 800 e 1 000 EC175 nos primeiros 20 anos. Entrou en servizo en decembro de 2014 e en 2015 o EC175 foi renomeado oficialmente H175, en liña co cambio de nome de Eurocopter a Airbus Helicopters.

Desenvolvemento
---------------

En febreiro de 2005 o presidente de Eurocopter Fabrice Brégier revelou que houbera conversas en profundidade entre a súa compañía e China Aviation Industry Corporation II (AVIC II) para desenvolver conxuntamente nun novo helicóptero medio-pesado bimotor, designado provisionalmente EC175. No mes de outubro de 2005 AgustaWestland recoñeceu que AVIC II tamén falara con eles e que a empresa estaba interesada en participar se Eurocopter non conseguía o contrato de cooperación.

O 5 de decembro de 2005 anunciouse a sinatura dun contrato de desenvolvemento para o EC175 por Eurocopter e a filial de AVIC-II Harbin Aircraft Industry Group (HAIG). Os primeiros traballos de desenvolvemento do proxecto proseguiron segundo o calendario: o 5 de decembro de 2006 completouse o Exame Preliminar de Deseño (PDR); o Exame Crítico de Deseño (CDR) completouse o 5 de decembro de 2007, momento no cal o deseño da aeronave e de todos os seus subsistemas quedou conxelado. En 2008 agardábase que o desenvolvemento do EC175 custaría 600 millóns de euros. O EC175 desenvolveuse a través dunha estreita colaboración cos operadores existentes a través dun enfoque de asesoramento ao cliente.

Durante a revelación formal do EC175 na Heli-Expo 2008, Eurocopter resenvou un total de 111 opcións de compra de 13 clientes, incluídos os clientes de lanzamento Bristow Helicopters e VIH Aviation Group. Durante o Zhuhai Airshow no mes de novembro asinouse unha carta de intencións por 5 Z-15 entre HAIG e a compañía chinesa Longken General Aviation Cooperation. Tal como se definiu en 2008, a comercialización do EC175 repartiuse do seguinte xeito: HAIG é responsable de vender o tipo dentro da China e nas nacións veciñas, e Airbus Helicopters encárgase de vendelo no resto do mundo.

O 4 de decembro de 2009 o prototipo do EC175 realizou o seu primeiro voo non oficial; o oficial tivo lugar o día 17 de decembro en Marignane, Francia. As compañías atopáronse cun atraso de dous anos nas entregas, en parte debido a problemas coa certificación do conxunto de aviónica Helinix do helicóptero. a Axencia Europea de Seguridade Aérea (EASA) agardaba orixinalmente outorgar a certificación do EC175 durante o ano 2013; finalmente outorgouse en xaneiro de 2014. En setembro de 2015 Avicopter revelou publicamente o seu primeiro prototipo do AC352. No mes de decembro dese ano realizáronse probas de voo do motor Turbomeca Ardiden 3C/WZ16 usando un prototipo do H175.

Unha primeira liña de montaxe para o EC175 estableceuse nas instalacións de Airbus Helicopters en Marignane; en 2008 informouse de que se pretendía abrir unha segunda liña en cinco anos. En abril de 2014 Airbus Helicopters e Avicopter chegaron a un acordo para a produción de 1 000 EC175; o acordo dura 20 anos e a fabricación é dividida ao 50% entre as distintas liñas de montaxe operadas polas dúas firmas.

En xuño de 2014 o EC175 tivo a distinción de conseguir os récords de trepada en 3 e 6 km para a súa clase, ratificados pola FAI, subindo ao redor dun quilómetro por minuto. En maio de 2015 usouse un H175 como un demostrador para o proxecto de Airbus Helicopter de aproximación por instrumentos nun helicóptero de baixo ruído, un dos primeiros logrados a través da navegación aumentada por satélite para optimizar os niveis de ruído da aeronave.

En maio de 2015 o H175 foi certificado para operacións cun só piloto baixo regras de voo visual (VFR); Airbus Helicopters está estudando operacións cun só piloto baixo regras de voo instrumental, pero isto non se considera unha prioridade debido á baixa demanda para esta funcionalidade.

Notas
-----

1. 1 2 3  "ROTOR on line - A publication of Eurocopter - A star is born". *www.airbushelicopters.com*. Arquivado dende o orixinal o 26 de abril de 2017. Consultado o 2018-11-18.
2. ↑  "Meet the H Generation". *www.helicopters.airbus.com* (en inglés). Consultado o 2018-11-18.
3. ↑  "Heli-Expo - Eurocopter talks to China on development of heavy twin". *Flightglobal.com* (en inglés). 2005-02-15. Consultado o 2018-11-21.
4. ↑  "AgustaWestland steps up Chinese campaign". *Flightglobal.com* (en inglés). 2005-10-04. Consultado o 2018-11-21.
5. ↑  "EADS aims to crack China". *Flightglobal.com* (en inglés). 2005-12-13. Consultado o 2018-11-21.
6. ↑  "ROTOR on line - A publication of Eurocopter - The EC175 arrives on the scene \_ 1". 2009-12-09. Archived from the original on 09 de decembro de 2009. Consultado o 2018-11-21.
7. ↑  "Avicopter ponders alternative engine following EC175 first flight". *Flightglobal.com* (en inglés). 2009-12-17. Consultado o 2018-11-21.
8. ↑  "EASA.R.150" (PDF). *EASA*. Archived from the original on 02-04-2015. Consultado o 2018-11-21.
9. ↑  "Airbus Testing Ardiden Engine On Chinese AC352". *aviationweek.com* (en inglés). Consultado o 2018-11-21.
10. ↑  "Avicopter and Airbus Launch Joint Helicopter Production". *Aviation International News* (en inglés). Consultado o 2018-11-21.
11. ↑  "Airbus Helicopters and Avicopter sign 20 year production agreement | Corporate Jet Investor". *corporatejetinvestor.com* (en inglés). Consultado o 2018-11-21.
12. ↑  "Airbus launches world-first green IFR procedures for helicopters – Air Traffic Management". *airtrafficmanagement.keypublishing.com* (en inglés). Arquivado dende o orixinal o 25 de setembro de 2019. Consultado o 2018-11-21.
13. ↑  "Soft Launch for Airbus H175". *Aviation International News* (en inglés). Consultado o 2018-11-21.

| * v
* c
* e
Aeronaves de Airbus |
| --- |
| Ala fixa | 

|  |  |
| --- | --- |
| Civís | 
* A220
* A300
* A300 Beluga
* A310
* A320
	+ A318
	+ A319
	+ A321
* A320neo
* A330
* A340
* A350
* A380
* E-Fan
	+ experimental
* A330neo
	+ en desenvolvemento
* NSR
	+ proposto

 |
| Militares | 
* A310 MRTT
* CC-150 Polaris
* A330 MRTT
* A400M
* C212
* CN235
* C295
* HC-144
* Mako/HEAT
	+ retirado
* KC-45
	+ proposto
* Eurofighter Typhoon

 |

 |
| Helicópteros | 

|  |  |
| --- | --- |
| Civís | 
* BK 117
* EC120 (H120)
* EC130 (H130)
* EC135 (H135)
* EC145 (H145)
* EC155 (H155)
* H160
* EC175 (H175)
* EC225 (H225)
* AS332 (H215)
* AS350 (H125)
* AS355
* SA/AS365
* X3
	+ experimental
* X6

 |
| Militares | 
* AS532
* AS550 (H125M)/AS555
* AS565
* EC635 (H135M)
* EC645 (H145M)
* EC665
* EC725 (H225M)
* HH/MH-65
* NH90
* UH-72

 |

 |